section_heading: Sjevernoeuropska Formula Renault 2.0
paragraph_text: Paralelno s Eurocup Formulom Renault 2.0, Gasly se 2012. natjecao i u Sjevernoeuropskoj Formuli Renault 2.0, no povremeno. Jednako kao i u Eurocup Formuli Renault 2.0 te godine, vozio je za momčad R-ace GP, a momčadski kolege su mu bili Nyck de Vries i Andrea Pizzitola. Prvu utrku prve runde na Hockenheimringu je odustao, što mu je bilo jedino odustajanje u sezoni, a na drugoj utrci na istoj stazi je osvojio prve bodove. Na prvoj utrci druge runde na Nürburgringu osvaja jedino postolje u sezoni. Na Oscherslebenu i Assenu nije vozio, a vratio se na petoj rundi na Red Bull Ringu gdje je osvojio po jedno peto i šesto mjesto. Na posljednje tri runde na stazama Most, Zandvoort i Spa-Francorchamps nije nastupao. Sezonu je završio na 23. mjestu ukupnog poretka vozača, s osvojenih 78 bodova.<ref> Formula Renault 2.0 NEC 2012 standings Driver Database Pristupljeno 25. veljače 2021.